Moss Hockey

Moss Hockey, offisielt IL Kråkene Moss Hockey Elite/Bredde, (stiftet 20. november 1950 som Moss Bandyklubb) er en norsk ishockeyklubb fra Moss. Klubben er Mossedistriktets eneste og Østfolds eldste ishockeylag. A-laget spiller i 2. divisjon ishockey for menn og sine kamper i Marker Sparebank Ishall. Moss Hockey Elite ble stiftet som selvstendig klubb 1. mai 2016

Før 2012/13-sesongen bestemte klubbens styre at A-laget skulle markedsføres under navnet Moss Hockey, for "...å få Moss by mer assosiert med ishockey".På isen under nytt navn

Tabellen A-lagt

 Historie 
 Før 1950 – Bandyaktivitet i flere bydeler – En del av MFKs vinteraktivitet. MFK – Sprint – Kambo – Son : stor aktivitet med flere hundre utøvere.
 1950 – Moss Bandyklubb ble stiftet 20. november. Stor aktivitet på bandy i Moss og Østfold. Arrangerte bymesterskap o.l.Steder: Vansjø/Gjerrebogen, Nesparken, Noretjern, Patterødtjern, Melløs (grusbanen)
 1953-1955 – Moss Bandyklubb skiftet navn til Idrettslaget Kråkene. Startet med ishockey etter OL i Oslo i 1952. Mindre snømåking o.l. Spilte i Oslo-serien fordi ingen andre lag fra Østfold spilte ishockey på den tiden. Spilte alle kamper på bortebane i 4-5 år.
 1956 – Kråkene rykket opp til 2. divisjon i Oslo-serien.
 1957 – Endelig egen ishockeybane på Melløs den 23. desember. Dugnad + kr 4 000,- fra STUI bygging av vant og lys ved Løkenfeltet på Melløs.
 1959-1960 – Etter å ha endt på en 2.-plass i 2. divisjon avd. B, rykket Kråkene opp i 1. divisjon i Osloserien med 5 seirer og ett uavgjort og 43-13 i målforskjell.
 1961 – Kråkene tok initiativ til dannelsen av «Østfold Idrettsklubb» sammen med  og .
 1963 – Kråkene reiste og brukte Sparta Amfi i Sarpsborg for trening på grunn av bedre forhold.
 1963-1968 – Spilte i 2. og 3. divisjon.
 1968-1969 – Bygging av ny bane/vant på dugnad.
 1969-1970 – Mildvær og håpløs sesong. Startet arbeidet med kunstisflate/hall.
 1975 – Badeutvalgtet i Moss kommune tar initiativ til kunstisbane.
 1970-1982 – Lavere aktivitet og milde vintre.
 1983-1984 – Arbeidet med bygging av kunstisflate på dugnad starter. Åpning av Moss Kunstisbane på Ørejordet i desember. Moss kommune dekket strømutgifter samt banemannskap.
 1990 – Fikk tillatelse av departementet til å selge «hockeyboksen» for sammenkobling med kommunens kjøleanlegg den 17. september.
 1999-2003 – Stor aktivitet vinter som sommer med utsikter for seriespill og ishall.
 2012 – A-laget starter å bli markedsført som Moss Hockey.

 Ishall 
Moss fikk sin egen ishall i 8. februar 2008, Moss Ishall, landets 37. ishall. Hallen heter nå Marker Sparebank Ishall.

Om Kråkesymbolet
Mossekråker har sikkert de fleste hørt om da de som kommer fra Moss ofte blir omtalt som dette. Kråka synes å være kommet flyvende inn i byens liv og segl uten noen rettmessig grunn. Byvåpenet hadde tidligere et motiv med fugler flyvende rundt kirkespiret. Det skal ha vært duer som en gang varslet bybrann i kirken på 1880-tallet. På folkemunne ble fuglene til kråker. Etter lengre avisedebatter og heftige diskusjoner i bystyret, ble kråkas plass i byens nye våpen godkjent som heraldisk symbol og beseglet ved Kongelig Resolusjon i 1954. Den lokale kunst- og teatermaleren Christian Stenersen har utformet byvåpenet.
Det skal være sagt av zoologer: «Kråka er en intelligent fugl, og den har næringsvett». 

Etter 2017/2018 sesongen gikk Moss Hockey Elite konkurs.kjølvannet av Moss Hockey Elites konkurs spoortz.no Det skulle gå fem år før  Moss Hockey Elite var meldt på igjen i  2. divisjon ishockey for menn 2023/24.

 Referanser 

 Eksterne lenker 

 Ishallen i Moss - Moss Avis

Kategori:Ishockeyklubber i Norge
Kategori:Idrettslag i Moss
Kategori:Idrettslag etablert i 1950